B4-0862/96

Ψήφισμα σχετικά με τη μη συμμετοχή γυναικών από ορισμένες χώρες στους Ολυμπιακούς Αγώνες

Το Ευρωπαϊκό Κοινοβούλιο,

- έχοντας υπόψη τη Σύμβαση των Ηνωμένων Εθνών για την εξάλειψη κάθε μορφής διακρίσεων εις βάρος των γυναικών (CEDAW) και την Ευρωπαϊκή Σύμβαση για την προστασία των ανθρωπίνων δικαιωμάτων και των θεμελιωδών ελευθεριών,

- έχοντας υπόψη την τελική δήλωση και το πρόγραμμα δράσης που εγκρίθηκαν τον Σεπτέμβριο 1995 στο Πεκίνο, κατά την Τέταρτη Παγκόσμια Διάσκεψη των Ηνωμένων Εθνών για τις Γυναίκες: Δράση για την Ισότητα, την Ανάπτυξη και την Ειρήνη,

- έχοντας υπόψη τον Ολυμπιακό Χάρτη ο οποίος διακηρύσσει ότι κάθε μορφής διάκριση για λόγους φυλής, θρησκείας, πολιτικών πεποιθήσεων, φύλου ή άλλους είναι αντίθετη προς το Ολυμπιακό κίνημα (Άρθρο 3, Κεφάλαιο 1),

Α. λαμβάνοντας υπόψη ότι οι Ολυμπιακοί Αγώνες αρχίζουν στις 19 Ιουλίου στην Ατλάντα,

Β. λαμβάνοντας υπόψη ότι τα δικαιώματα των γυναικών είναι ανθρώπινα δικαιώματα[semigr ] ότι η πλήρης αναγνώριση των ανθρωπίνων δικαιωμάτων των γυναικών και των κοριτσιών αποτελεί αναφαίρετο, αναπόσπαστο και αδιαίρετο μέρος του συνόλου των ανθρωπίνων δικαιωμάτων και των θεμελιωδών ελευθεριών,

Γ. λαμβάνοντας υπόψη ότι 35 πρωτίστως Ισλαμικές χώρες είχαν στους προηγούμενους Ολυμπιακούς Αγώνες αποστείλει μόνον άνδρες αθλητές,

Δ. λαμβάνοντας υπόψη ότι η Επιτροπή της Ατλάντα έχει καταδικάσει την κατάσταση αυτή,

Ε. λαμβάνοντας υπόψη ότι ο κώδικας που αφορά την ενδυμασία των γυναικών σε πολλές από τις χώρες αυτές απαγορεύει τις αθλητικές δραστηριότητες, ακόμη και στην περίπτωση που δεν απαγορεύεται ρητά η συμμετοχή των γυναικών, πράγμα που οδηγεί στο ίδιο αποτέλεσμα, δηλαδή τη μή συμμετοχή τους,

ΣΤ. λαμβάνοντας υπόψη ότι οι Ολυμπιακοί Αγώνες θεωρούνται ανέκαθεν ως μία από τις λίγες οικουμενικές συναθροίσεις ατόμων από όλα τα έθνη, ανεξαρτήτως πολιτισμού, θρησκείας ή φυλής, πλην των εθνών που εφαρμόζουν δεδηλωμένο απάρτχαϊντ[semigr ] ότι η συμμετοχή σε αθλητικές δραστηριότητες και διεθνείς συναντήσεις αποτελεί εξαιρετική ευκαιρία για τους νέους, ανεξαρτήτως κοινωνικής προέλευσης, να συναντηθούν και να ανταλλάξουν απόψεις, με αποτέλεσμα να προάγεται έτσι η αμοιβαία κατανόηση και η ειρήνη,

Ζ. λαμβάνοντας υπόψη ότι η στέρηση της δυνατότητας άμιλλας αποθαρρύνει τις γυναίκες στο σύνολό τους από το να συμμετέχουν σε αθλήματα, και άρα παραβλάπτει την υγεία τους δεδομένου ότι η Παγκόσμια Οργάνωση Υγείας (ΠΟΥ) αναγνωρίζει τον αθλητισμό ως μέσο πρόληψης ή περιορισμού ποικίλων σοβαρών ασθενειών,

Η. λαμβάνοντας υπόψη ότι η απαγόρευση της συμμετοχής των γυναικών αγγίζει τα όρια των «διακρίσεων λόγω φύλου» και συνιστά, επομένως, παραβίαση των ανθρωπίνων δικαιωμάτων,

Θ. λαμβάνοντας υπόψη ότι για πολλά χρόνια το Ευρωπαϊκό Κοινοβούλιο, οι διεθνείς οργανισμοί και η Διεθνής Ολυμπιακή Επιτροπή, αμετακίνητα και αποτελεσματικά, διεξάγουν εκστρατείες κατά του απάρτχαϊντ που υφίστανται οι μαύροι στη Νότιο Αφρική,

1. καταδικάζει το γεγονός ότι ορισμένες κυβερνήσεις θεσπίζουν απαγορεύσεις που εμποδίζουν τις γυναίκες να συμμετάσχουν στους Ολυμπιακούς Αγώνες[semigr ]

2. τάσσεται σθεναρώς κατά της εκ μέρους της Ευρωπαϊκής Ένωσης υποστήριξης ή συνεργασίας, υλικής, οικονομικής ή οιασδήποτε μορφής, με χώρες που στην πράξη εφαρμόζουν «διακρίσεις λόγω φύλου», απαγορεύοντας τη γυναικεία συμμετοχή στους Ολυμπιακούς Αγώνες[semigr ]

3. επισημαίνει ότι το προαναφερόμενο παράδειγμα αποτελεί μέρος γενικότερης τακτικής διακρίσεως εις βάρος των γυναικών από ορισμένες ισλαμικές χώρες[semigr ]

4. καλεί το Συμβούλιο να ζητήσει να απαγορευθεί η συμμετοχή σε μελλοντικούς Ολυμπιακούς Αγώνες των χωρών που εφαρμόζουν «διακρίσεις λόγω φύλου»[semigr ]

5. υπενθυμίζει ότι αθλητισμός και πολιτική σπανίως είναι άσχετα μεταξύ τους, παρά τους συχνούς ισχυρισμούς περί του αντιθέτου[semigr ]

6. ζητεί από την Επιτροπή και το Συμβούλιο να καταβάλουν δυναμικές προσπάθειες, στο πλαίσιο όλων των οργάνων στα οποία συμμετέχουν, ώστε οι Ολυμπιακοί Αγώνες και οι άλλες διεθνείς αθλητικές εκδηλώσεις να είναι ανοικτές σε όλους, με πλήρη τήρηση της αρχής της ίσης συμμετοχής ανδρών και γυναικών[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τα Ηνωμένα Έθνη και τη Διεθνή Ολυμπιακή Επιτροπή.